SI 3 
— Thi lægge Gud sin Naade 
Til vore Kongers Raad, 
At altid Folkebaade 
Maa groe af Kongedaad! 
Han fremme deres Villie 
Til Landets Tarv og Gavn, 
Han lade Fredens Lilie 
Omstraale deres Navn! 
Han lade Freden trives 
Kring Sund og Field og Skov, 
Saa hver vor Drot maa gives 
Kong Fredegodes Lov! 
Men, skulde Krigens Flamme 
Henover Landet gaae, 
Saa lade han til Skamme 
Vor vrede Fiende staae! 
Da skulle Nordens Drenge 
Om Norden vel slaae Muur, 
Og ude skal de stænge 
Hver Hog fra Fuglehuur. 
Nu passer hver sit Yrke, 
Men, hvis vi Ufred hk — — 
— Vor Kiærlighed Jer Styrke, 
Kong Carl, Kong Frederik! 
udbragtes Skaaler for Nordens Konger: for Kong Frederik 
den Syvende af Statsraad Malmsten, der i et kraftigt og 
varmt Foredrag mindede om Frihedens Betydning for Viden¬ 
skabernes Blomstren og om at Frederik den Syvende, ved at 
give sit Folk Friheden, havde tilsigtet alle gode Kræfters 
Udvikling i sit Land; for Kong Carl den Femtende af 
Conferentsraad Forchhammer, der mindede om, at Sverrigs 
og Norges Konge ikke blot skiænkede Naturforskernes Sam¬ 
menkomster sin ophøiede Beskyttelse, men selv som kyndig 
Naturforsker havde deeltaget i deres Arbeider og Undersøgelser. 
